**TÖÖVÕTULEPING**

**Tellija: Tartu Linnavalitsus**, registrinumbriga 75006546, asukohaga Raekoja plats 3, 51003 Tartu (edaspidi Tellija), mida esindab Tartu Linnavalitsuse linnamajanduse osakonna \_\_\_

ja

**Töövõtja:** \_\_, registrikood \_\_, aadressiga \_\_, keda esindab \_\_

Tellija ja Töövõtja (edaspidi koos Pooled või eraldi Pool), sõlmisid käesoleva töövõtulepingu (edaspidi Leping) alljärgnevas:

1. **Töövõtulepingu ese ja maht**
	1. Lepingu esemeks **on Töövõtulepingu objektiks on Tartu linna (endise Tähtvere valla territooriumil) asuvate kruusa- ja kattega teede ja tänavate teehooldustööde teostamine 2019. a.** vastavalt Töövõtja poolt esitatud pakkumusele (edaspidi Töö), mida Töövõtja kohustub tegema vastavalt Lepingus ja Lepingu Lisades toodud tingimustele. Tööna käsitletakse kõiki töid ja toiminguid, sh Lepingus nimetamata töid ja toiminguid, mis on vajalikud Lepingus ettenähtud tulemuse saavutamiseks, samuti Töö vastuvõtmiseks vajaliku dokumentatsiooni vormistamisega seotud toiminguid.
	2. Tööde mahtu kuulub:

1.2.1. ca 57 km kruusa- ja killustikkattega ning katteta teede ja tänavate;

1.2.2. ca 8,5 km kattega teede ja tänavate korrashoidu;

1. **Lepingu üldtingimused**
	1. Lepingul on selle sõlmimise hetkel järgmised lisad:
		1. Lisa 1 – Tellija hinnapäring;
		2. Lisa 2 - Töövõtja poolt esitatud hinnapakkumus;
	2. Pooled juhinduvad Lepingu täitmisel lisaks Lepingule ja selle lisadele ka Eesti Vabariigis kehtivatest õigusaktidest, standarditest ning vajadusel muudest vastava valdkonna tehnilistest dokumentidest;
	3. Kui Lepingus ei ole sätestatud teisiti, siis viiteid kindlale punktile, alapunktile või lisale tõlgendatakse viidetena Lepingu vastavale punktile, alapunktile või lisale. Lepingus, kus kontekst seda nõuab, võivad ainsuses olevad sõnad tähendada mitmust ja vastupidi.
	4. Lepingu täitmise keel on eesti keel.
2. **Tööde maksumus**

Töövõtja teostab lepingulisi töid järgmiste ühikhindade alusel:

|  |  |  |  |  |  |
| --- | --- | --- | --- | --- | --- |
|  | 1 km kruusa- ja killustikkattega tänava hoolduse hind | 1 m3 kruusakoguse maksumuse ühikhind | 1 m3 killustikukoguse maksumuse ühikhind | 1 m3 pinnase kaeve koos materjali äraveo ja utiliseerimise ühikhind | 1 tonni musta segu paigaldus |
| **Hind käibemaksuta** |  |  |  |  |  |

1. **Tööde kvaliteedi- ja tehnilised näitajad**
	1. tänavate seisund peab vastama Majandus- ja Taristuministri 14. juuli 2015. a määruse nr 92 “Tee seisundinõuded” nõuetele, samuti ohutu liikluse nõuetele;
	2. tehnotrasside kaevukaaned peavad olema kruusakattega sõidutee greiderduskihi all vähemalt 10 cm sügavusel;
	3. täitematerjalina võib kasutada kruusa või eelnevalt segatud optimaalse koostisega killustiku - kruusa segu. Materjal tuleb eelnevalt kooskõlastada Tellijaga;
	4. tänavate teepeenrad peavad olema tasased, tagades vee äravoolu sõiduteelt (välja arvatud lõikudel, mis määratakse kindlaks Tellija ja Töövõtja poolt ühiselt);
	5. asfaltkatte ja kruusakatte üleminek peab olema tasane;
	6. tööde teostamisel peab Töövõtja arvestama kõigi kehtivate juriidiliste ja tehniliste normidega, samuti hea ehitustavaga;
	7. Tellijal on õigus igal ajal kontrollida Töövõtja poolt teostatavaid töid. Kontrolli tulemustest informeerib Tellija Töövõtjat.
2. **Töövõtja kohustused**
	1. Vastutama ehitusobjektil Töö tegemisel võimaliku kaasneva kahju tekitamise eest keskkonnale, kolmandatele isikutele ja tee haldajale;
	2. Korraldama iganädalaselt vähemalt ühel korral ringsõidu lepingu objektiks olevatel teedel ja tänavatel ja jälgima tee või tänava vastavust tee seisundinõuetele ning liiklusmärkide seisundit;
	3. Informeerima koheselt **kirjalikult** ringsõidul avastatud puudustest Tellijat aadressil (marko.metsma@raad.tartu.ee.
	4. Puudused tuleb likvideerida Tellijalt saadud kooskõlastuse järgselt kahe tööpäeva jooksul. Hooldustööde teostamine tuleb eelnevalt Tellijaga kooskõlastada
	5. Tellijalt saadud teate peale kohustub kontrollima teate saamisest kolme tunni jooksul tee seisundit ja puudused likvideerima kahe tööpäeva jooksul.
	6. Juhul, kui tegemist on liiklusohtliku olukorraga, peab Töövõtja avariilise olukorra tähistama kahe tunni jooksul sellest teada saamisest ning tee korrastama nelja tunni jooksul.
	7. esitama Tellijale kirjaliku informatsiooni eelmisel kalendrikuul tööde ja materjalikulu kohta. Esitatud informatsioon on aluseks poolte poolt allkirjastatavale teostatud tööde aktile;
	8. teatama kruusakattega tänavate insenerivõrkude avarii(de) korral olukorrast võrguvaldajat ja Tellijat. Vajadusel paigaldama liiklusmärgid;
	9. korrastama enda kulul kruusakattega tänava või teepeenra hoolduse käigus rikutud tehnovõrkude vaatluskaevud või muud rajatised. Korrastamine peab olema kooskõlas tehnovõrgu valdaja või omaniku nõuetega;
	10. tagama tööde käigus liiklusohutuse ja juurdepääsud naabruses paiknevatele hoonetele;
	11. vastutama tööohutusnõuete täitmise eest;
	12. kandma liikluskorralduse, tänavate sulgemise ja informatsiooni kulu;
	13. märgistama ohtliku koha nimetatud teel 3 tunni jooksul alates ohtliku koha fikseerimisest või Tellija poolt vastava teate saamisest.
3. **Tööperiood**
	1. Hooldustööde periood **algab lepingu sõlmimisest ja lõpeb** **31. detsembril 2019. a.**
	2. Tööd teostatakse tööperioodil vastavalt lepingus sätestatud tingimustele ja Tellija poolt kooskõlastatud tellimuste alusel.

1. **Maksetingimused**
	1. Maksmine toimub üks kord kuus Tellija esindaja poolt viseeritud tegelikult tehtud tööde akti alusel koostatud arve kohaselt 10 tööpäeva jooksul arvates arve vastuvõtmisest Tellija poolt. Akteerimise aluseks on Töövõtja poolt esitatud pakkumuses esitatud ühikhinnad.
	2. Akteerida saab neid töid, mille teostamine on Tellija poolt eelnevalt aktsepteeritud.
	3. Töövõtja esitab Tellijale teostatud tööde akti hiljemalt arvestuskuule järgneva kuu 5. kuupäevaks.
	4. Tellija esindaja peab akti allkirjastama 3 päeva jooksul alates selle saamisest või allkirjastamisest motiveeritult keelduma.
	5. Viivist arvete hilisema maksmise korral ei arvestata.
	6. Tellija ei võimalda Töövõtjale ettemaksu.

1. **Vastutus Töövõtulepingu rikkumisel**
	1. Lepinguga enesele võetud kohustuste täitmata jätmise eest või mittenõuetekohase täitmise eest (lepingu rikkumine) vastutavad pooled lepinguga ja Eesti Vabariigi õigusaktidega ettenähtud korras ja ulatuses. Pool võib lepingu rikkumise korral kasutada eraldi või koos kõiki seadusest või lepingust tulenevaid õiguskaitsevahendeid. Pool hüvitab teisele poolele lepingust tulenevate kohustuste täitmata jätmisega või mittenõuetekohase täimisega tekitatud varalise kahju, v.a saamata jäänud tulu.
	2. Töövõtja vastutab Lepingu rikkumise eest, kui Töö ei vasta Lepingule. Töövõtja vastutab ka kõigi alltöövõtjate poolt tehtud tööde Lepingule vastavuse eest.
	3. Pooled on kokku leppinud, et Töövõtja kohustub hüvitama Lepingu täitmise käigus tekkinud kahju kolmandatele isikutele Töövõtja vastutab kahju eest, mida ta põhjustab Tellija ja/või kolmandate isikute elule, tervisele, varale ja keskkonnale töö teostamise käigus ja vabastab Tellija vastutusest Töövõtja kohustuste täitmisest või täitmata jätmisest tingitud kolmandate isikute nõuete osas ning kohustub hüvitama Tellijale kõik kahjud, mida viimane kandis seoses nimetatud nõuetega.
	4. Töövõtja kohustub viima mittenõuetekohaselt teostatud töö omal kulul kehtivate nõuetega vastavusse Tellija poolt määratud tähtajaks. Puuduste likvideerimata jätmise korral on Tellijal õigus tellida vastavate tööde teostamine Töövõtja kulul kolmandalt isikult.
	5. Juhul, kui Töövõtja on jätnud oma lepingulised kohustused nõuetekohaselt täitmata ja sellest tulenevalt on toimunud liiklusavarii koos kohustusega hüvitada liikluskahju, on Tellijal õigus liiklusavarii kahju Töövõtjalt sisse nõuda;
	6. Töövõtja hüvitab Tellijale või kolmandale isikule Töövõtjal lasuvate kohustuste täitmata jätmise või mittenõuetekohase täitmise tõttu tekkinud kahju täies ulatuses.
	7. Kui Töövõtja jätab täitmata või täidab mittenõuetekohaselt Töövõtulepingust tulenevaid kohustusi, on Tellijal õigus nõuda temalt leppetrahvi kuni 50% täitmata kohustuse maksumusest, mis tuleneb ühikhindadest.
	8. Tellijal on õigus Töövõtuleping ühepoolselt lõpetada, kui Töövõtja rikub oluliselt Töövõtulepingu tingimusi või ületab põhjendamatult tööde teostamise tähtaega rohkem kui kaks nädalat. Sellisel juhul on Töövõtja kohustatud tasuma Tellijale leppetrahvi 5000 eurot.
	9. Leppetrahvi kohta koostab Tellija leppetrahviarve.
2. **Tellija ja Töövõtja volitatud esindajad**
	1. Tellija volitatud esindajaks on linnamajanduse osakonna teehoolduse spetsialist Marko Metsma (marko.metsma@raad.tartu.ee, tel 53 944 320), kes kirjutab alla maksedokumentidele ja vastutab tellijapoolse järelvalve korraldamise eest.
	2. Töövõtja volitatud esindajaks on \_\_\_\_\_.
3. **Vääramatu jõud**
	1. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise tekkimise ajal selle asjaoluga arvestaks või seda väldiks või takistava asjaolu või selle tagajärje ületaks.
	2. Vääramatu jõu asjaolude esinemisest tuleb teist Poolt arvates selliste asjaolude tekkimisest viie päeva jooksul kirjalikult informeerida.
	3. Vääramatu jõuna käsitletakse vaid selliseid asjaolusid, mida Pooled kirjalikult vääramatu jõuna aktsepteerivad.
4. **Muud tingimused**
	1. Lepingut võib muuta Poolte kirjalikul kokkuleppel ja kooskõlas kehtivate õigusaktidega. Kirjalikult vormistamata Lepingu muudatused on tühised.
	2. Kõik Lepingu tõlgendamisest või täitmisest tulenevad vaidlused püütakse lahendada Lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Tartu Maakohtus vastavalt Eesti Vabariigis kehtivatele õigusaktidele.
	3. Kõigis küsimustes, mis ei ole reguleeritud Lepinguga, juhinduvad Pooled Eesti Vabariigi vastavatest õigusaktidest.

**Poolte allkirjad**

**Tellija: Töövõtja:**

Tartu Linnavalitsus \_\_

Raekoja plats 3, Tartu \_\_

E-post: lmo@raad.tartu.ee E-post: \_\_

Rein Haak \_\_